Document ID: 31994R0844

NEUVOSTON ASETUS (EY) N:o 844/94,
annettu 12 päivänä huhtikuuta 1994,
sisävesiliikenteen rakenteellisista parannuksista annetun asetuksen (ETY) N:o 1101/89 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 75 artiklan,
ottaa huomioon komission ehdotuksen (),
ottaa huomioon talous- ja sosiaalikomitean lausunnon (),
toimii perustamissopimuksen 189 c artiklassa määrättyä menettelyä noudattaen,
sekä katsoo, että
neuvoston asetuksella (ETY) N:o 1101/89 () otettiin käyttöön joitakin toimenpiteitä rakenteellisen ylikapasiteetin vähentämiseksi sisävesiliikenteen alalla; yksi näistä toimenpiteistä, jonka tarkoituksena oli lisäkapasiteettiin tehtävien sijoitusten väliaikainen hillitseminen, säädettiin alustavasti viideksi vuodeksi,
kyseiset toimenpiteet ovat myötävaikuttaneet rakenteellisten ylikapasiteettien vähenemiseen sisävesikuljetusten alalla; viimeaikainen taloudellinen taantuma on kuitenkin aiheuttanut laskun sisävesiliikennepalvelujen kysynnässä ja tämä on johtanut uudestaan ylikapasiteettiin kaikilla sisävesiliikennemarkkinoiden aloilla; näin ollen on suotavaa jatkaa nykyisten rakenteellisten parannustoimenpiteiden soveltamista tietyn ajan; tämän asetuksen soveltamiseksi on lisäksi suotavaa täsmentää käsite "aktiiviseen aluskalustoon kuuluva alus", ja
koska ennusteet osoittavat, että ylikapasiteetit saattavat jatkua edelleen jonkin aikaa, tilannetta olisi tarkasteltava uudelleen vuoden 1996 loppuun mennessä silloisen markkinatilanteen perusteella,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1101/89 seuraavasti.
1) Korvataan 5 artiklan 1 kohdan kolmannen alakohdan johdanto-osa seuraavasti:
"Aktiiviseen aluskalustoon on kuuluttava hyvässä toimintakunnossa olevia aluksia, joiden osalta 4 artiklan 1 kohdassa tarkoitettu vuosittainen maksu on maksettu vähintään kolme kertaa ja:"
2) Korvataan 8 artiklan 1 kohdan a alakohdan ensimmäisessä virkkeessä ilmaisu "viiden vuoden" ilmaisulla "kymmenen vuoden".
3) Lisätään 10 artiklaan 5 kohta seuraavasti:
"5. Komissio antaa 31 päivään joulukuuta 1996 mennessä Euroopan parlamentille ja neuvostolle kertomuksen, jossa arvioidaan tällä asetuksella säädettyjen toimenpiteiden yleistä vaikutusta, ja annetaan tarvittaessa ehdotuksia."
2 artikla
Tämä asetus tulee voimaan 28 päivänä huhtikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 12 päivänä huhtikuuta 1994.

Labels: 8
1
19